 **Рахымбаева Г.Б.**

№34 «Бақыт» балабақшасы МКҚК

Тараз қаласы

**Білімді ел – мәңгі ел!**

Мақсаты: балабақшаға, мектепке барған балалардың қуанышты сәттерін әңгімелеу; «Білімің – бұлағың» өлеңін оқып-үйретіп, сөздердің мағыналарын түсіндіру; барлық адамдардың – ақын да, ғалым да, бәрі мектептен, балабақшадан білім алатыны туралы балаларға айтып беру ; өлең арқылы ақылды, білімді болып өсуге тәрбиелеу.

Заттық кеңістік дамытушы орта: білім күніне арналған суреттер; балабақшаның ішкі- сыртқы көрінісінің суреттері, слайдтар, жұмыс дәптері, түрлі-түсті қарындаштар.

Сөздік жұмыс: талмайды, самғайды.

Әдіс-тәсілдері: түсіндіру, үйрету, әңгімелеу, сұрақ-жауап.

Полингвалды компонент: білім- знание-knowledge, ұстаз-учитель-teacher.

|  |  |  |
| --- | --- | --- |
| **Іс-әрекет бөлімі** | **Тәрбиешінің іс - әрекеті** | **Балалардың іс-әрекеттері** |
| **Дәлелді-түрткі болатын** | **Шаттық шеңбері.**  Армысың, асыл Күн,  Армысың, жан досым,  Жылуыма жылу қос,  Міне, менің қолым!  Қолдарымен бір-біріне жылу береді. | Балалар шеңбер болып тұрып, бір-біріне көтеріңкі көңіл күй сыйлайды. |
| **Ұйымдасқан –ізденуші** | –Балалар, бүгін-ерекше күн!  Бүгін – Білім күні!  Барлық балалар мектепке, балабақшаға барды.  Балабақша бұл екінші үйіміз. Сендер ақылды, тәрбиелі, ұқыпты, жақсы азамат болып өсулерің үшін балабақшада, мектепте көп нәрсе үйреніп, білім аласыңдар.  Балабақшада және мектепке барғанда көп дос табасыңдар.  Тәрбиеші әпкелерің сендерді өзінің баласындай мәпелеп тәрбиелейді, білім береді.  Енді балалар ақын Ақылбек Шаяхметовтың «Білімің - бұлағың» «Білімің - бұлағың» деген өлең жолдарымен танысамыз.  Қанатым талмайды.  Қиялым самғайды.  Ақында, ғалымда,  Ұстазсыз болмайды,  Мереке күніңмен  Құттықтап бүгін мен  Ойыма ой қосам  Сен берген біліммен.  ***Сөздік жұмыс:***  Балалар *қиялымда, самғайды* деген сөзднрін 2-3рет қайталатып, түсіндіру.  *Қиялым самғайды* сөзі елінің өркендеп өсуін армандау мағынасын білдіреді  *Білімді* деп кітапты көп оқитын, кітапты ұқыпты ұстайтын, көп ізденетін адамды айтамыз.  *Қанатым талмайды*- ерінбей іздену. Ақын да, ғалым да мектептен білім алып шықандығын түсіндіру.  ***Полингвалды компонент:*** білім- знание-knowledge, ұстаз-учитель-teacher.  ***Сергіту сәті***  Бала, бала, баламыз  Бақшамызға барамыз,  Күні бойы қызыққа  Батамызда қаламыз.  Өлең шумақтарындағы сөздерді қайталату.  *Білім, бұлағың* деген сөздердің мағынасын түсіндіріп қайталату.  – Білімді деп қандай адамды айтамыз?  – Сендерді кім оқытады?  – Нені үйретеді?    ***Дәптермен жұмыс.***  Дәптердегі берілген тапсырманы балаларға түсіндіру.  ***Дидактикалық ойын: «Ғажайып қоржын»***  ***Мақал жаттау***  «Білім - таусылмайтын қазына».  Мақал мағынасын түсіндіріп жаттатау. | Балабақшаға деген жақсы тілектерін айтады.  Сурет бойынша балабақша, мектеп туралы, өздерінің достары, ұстаздар туралы өз ойларын әңгімелеп береді.  Слайд арқылы балабақшаға немесе мектепке бара жатқан балалардың, ұстазына гүл беріп жатқан балалардың, достардың бір-бірімен кездескенін алғашқы қоңырау соғылғанын, балалардың қуанышты сәттерін көріп тамашалайды.  Балалар өлең жолдарын қайталайды.  Талмайды , самғайды сөздерінің мағынасын түсінеді, қайталайды.  Сөздерді қайталайды.  Қимылмен көрсетеді.  Көп оқып, еңбектенетін, ізденетін адамды.  Тәрбиеші .  Тәртіпті болуды, сурет салуды, ертегі, әңгіме оқып беруді, өлең жаттатауды үйретеді.  Дәптердегі сурет бойынша әңгіме құрастырады.  Оқу құралдары мен ойыншықтарды ажыратады.  Мақалды қайталап, жаттап алады. |
| **Рефлексивті-түзетуші** | * Білімді болу үшін не істеу керек?   – Ақын да ,ғалым да білімді қайдан алады?  Бүгінгі оқу іс-әрекетінен алған әсерлерін (смайлик) көңіл күй арқылы белгілейді. | Білімдімді болу үшін көп оқып, іздену керек.  Мектептен жақсы білім алса, ақын да ғалымда бола алады.  Балалар қағаз бетіне өз ойларын, көңіл күйін (смайлик) түсіреді. |

**Күтілетін нәтиже:**

**Біледі:** балабақшаға, мектепке бара жатқан балалардың қуанышты сәттерін әңгімелеуді;

**Меңгереді:** білімді болу үшін көп оқып, ізденіп , еңбек ету керектігін;

**Игереді:**  білім күніне арналған өлеңді тыңдай отырып, алған әсерлерін көрсетуді.